Soñj ho peus em boa komzet deoch get plijadur ag ar bisigoù kenaou kentañ am boa gwelet, rezi ag an nevez-hañv é tonet àr e oarigoù !  Hama, hiniv on bet é teurel ur sell dur bod kenaou arall, evit profitiñ choazh ur wezh ag ar stered ruz, ag ar lostigoù melen !  Setu me neuze ha gwelet unan hag a oa disheñvel mat doch ar re arall: ur bisig melen a oa, pas digor toutafet. Ar boked par eo. Met, pezh zo, doch penn ar bisig-se e oa tri boked parez get o steredenn  ruz doch en em ziskouez. Biskoazh kement arall ! Ar wezh kentañ din gwelet seurt tra. Ur vleuñvenn hermafrodit enta, get an daou seks, en ur wezenn hag a zo normalamant monoïk (da lâret eo e kaver an daou seks er wezenn, met dispartiet).  Un netraig ma lak da vout bamet, eme-chwi ? Hama, chañs am eus, setu tout ! Arabat bout jalous, marse e chellit bout bamet get netraigoù arall, kerzhit da ouiet ?    A-hent-arall, un dra ag an nevez-hañv a oa en aer, kazimant ur frond a chellen klevet é  antreal em zoulloù-fri. Petra resis ? Diaes eo lâret... Met plijus oa atav ! Ha gwelet an chwibed é tañsal àr lein ur bod sipres ne oa ket ur gweled fall naket ! Na gwelet kevnidigoù é redek àr ar geot dirak ma botoù, seul baz a raen... met an dra-se, hañval genin, a oa dech... ne vern ket bras !    Hag èl-mañ e klozan, mall eo monet dar glud !